[{"text_idx": "#000000", "text": "VIVICUM tugiprogramm on no\u0303ustamisteenus alkoholi-, uimasti- ja ravimiso\u0303ltuvusha\u0308irega inimestele. Programm ho\u0303lmab endas grupiteraapiat, loenguid, individuaalset tuge ja taastumiskava, motiveerivat o\u0303hkkonda ja toetavaid kaaslasi ning isiklikku to\u0308o\u0308d enesearengut toetavate materjalidega. Programm kestab kolm kuud, pa\u0308rast mida pakume viiekuulist ja\u0308tkuprogrammi. Programmiga liitumiseks tehakse Sinuga intervjuu, mille kestel selgitatakse va\u0308lja Sinu vajadused ja kavandatakse vo\u0303imalik koosto\u0308o\u0308vorm."}, {"text_idx": "#000001", "text": "So\u0303ltuvusest vabanemiseks on oluline o\u0303ppida teistega oma emotsioone jagama ning grupiteraapia on just hea koht, kus sellega turvaliselt algust teha. Grupitunnis osalevad inimesed on sarnase kogemusega ja nad tegelevad analoogsete probleemidega. Grupis osalemine annab vo\u0303imaluse teisi ja\u0308lgida ja kuulata, nendega samastuda ning saada julgustust o\u0303lg o\u0303la tundest. Grupiteraapia aluseks on tunnustatud programm \u201eGenesis\u201c."}, {"text_idx": "#000002", "text": "Individuaalselt Sulle keskenduva no\u0303ustaja tugi on oluline osa taastumisest. No\u0303ustajad, kes on endised so\u0303ltlased, mo\u0303istavad ha\u0308sti vana elu mustrite murdmise rasket teekonda ning selle etappe. Nad on olemas, et Sind sellel teel saata. Kohtumisseanssidel on kindel struktuur, mis keskendub isiklikule arengule. Ra\u0308a\u0308gime eesma\u0308rkidest ja vo\u0303itudest ning seame plaane ja\u0308rgnevateks na\u0308dalateks."}, {"text_idx": "#000003", "text": "U\u0308kski programm ega meetod ei muuda inimeste eluka\u0308iku. Keegi teine ko\u0303rvalt ei saa Sind muuta. Sinu elu muudab ja\u0308a\u0308davalt vaid pu\u0308hendumine ja Sinu enda tehtud otsus. Vo\u0303imalikest komistuskividest ja kukkumistest olenemata tuleb ikkagi edasi minna ja mitte alla anda. Kui laps o\u0303pib ko\u0303ndima, siis algul ta kukub ning komistab sadu ja sadu kordi. Laps ei vo\u0303ta seda kui la\u0308bikukkumist ega anna alla, vaid to\u0303useb ning proovib uuesti. Teeme seda koos \u2013 me tahame olla Sinu kaaslased sellel teel!"}, {"text_idx": "#000004", "text": "Selleks et mo\u0303ista paremini teekonda kainuseni, oleme kirjeldanud samme, mida astuda tuleks. Esimesel hetkel tundub seda liiga palju olevat, aga a\u0308ra muretse ette! See teekond on toetajate abiga la\u0308bitav samm-sammult, u\u0308ks pa\u0308ev korraga."}, {"text_idx": "#000005", "text": "Iga programmiga liitujaga teeme po\u0303hjaliku intervjuu, kus selgitame vastuvo\u0303tu ku\u0308simustiku alusel va\u0308lja motivatsiooni ja koosto\u0308o\u0308soovi ning otsustame u\u0308heskoos, milline on parim abi just Sulle. Esmasele intervjuule eelneb telefonivestlus, mille saame teha kohe, kui meile helistad. Vo\u0303ta meiega u\u0308hendust! Oleme valmis Sind kuulama ja koos mo\u0303tlema, kuidas homset mo\u0303jutavad otsused juba ta\u0308na teha. Astu esimene samm ja helista!"}, {"text_idx": "#000006", "text": "Kolm kuud kestnud tugiprogrammile ja\u0308rgneb viiekuuline toetav ja\u0308tkuprogramm, kus koos arutame teemasid elust enesest \u2013 milliseid vo\u0303itlusi ja vo\u0303ite kogeme. Need viis kuud on aeg, mil inimene u\u0308ha iseseisvub ja saab oma kainuse teel aina kindlamaks. Me oleme no\u0303ustajate ja ka grupitoena u\u0308ksteisele olemas. Kaineks saamine ja ja\u0308a\u0308mine no\u0303uab palju. Tahame sellel teel liikuda koos ja u\u0308ksteist toetada."}, {"text_idx": "#000007", "text": "Sa muretsed, et Sul on alkoholiprobleem? Muretsed kellegi teise pa\u0308rast? See lihtne 26 ku\u0308simusega test aitab sul aru saada, kas ja kui su\u0308gav on Sinu, pereliikme vo\u0303i so\u0303bra so\u0303ltuvusprobleem."}, {"text_idx": "#000008", "text": "Sa muretsed, et Sul on narkoprobleem? Muretsed kellegi teise pa\u0308rast?\nSee lihtne 20 ku\u0308simusega test aitab Sul aru saada, kas ja kui su\u0308gav on Sinu, pereliikme vo\u0303i so\u0303bra so\u0303ltuvusprobleem."}]